Burjassot compta amb una nova i atractiva imatge turística
2025-07-24

La Casa de Cultura de Burjassot ha sigut testimoni de la presentació de la nova imatge turística del municipi. Una imatge dinàmica, atractiva i viva, com ho és Burjassot.

El Regidor de Turisme, Roc Senent va mostrar les noves imatges que representen al municipi, les quals es començaran a utilitzar per a la seua promoció. Amb colors cridaners i alhora càlids, per a cridar l’atenció de ciutadans i visitants, la nova imatge es plasmarà en diferents punts del municipi així com en els productes que es creeen des de l’àrea de turisme.

Per a finalitzar l’acte, l’alcalde de Burjassot, Rafa García, va dirigir també unes paraules als presents destacant l’atractiu de la nova imatge, la qual representa molt bé a Burjassot i el que es vol mostrar a aquelles persones que visiten el municipi.

L’acte també va comptar amb la projecció d’un vídeo promocional i amb la participació d’una de les components de la Valenciana, empresa que ha realitzat la imatge.